Pokyny upravujúce podmienky prevádzky, vnútorného režimu školy a výchovno-vzdelávacieho procesu v školskom roku 2020/2021

Dodatok č.1 k pokynom upravujúcim podmienky výchovno-vzdelávacieho procesu v školskom roku 2020/2021

**Opatrenia prijaté s účinnosťou od 16. septembra 2020.**

*V čase mimoriadnej situácie spôsobenej ochorením COVID – 19 sa v období od 16.09.2020 upravujú týmto prevádzkovým poriadkom postupy, organizácia a podmienky výchovy, vzdelávania a stravovania s rešpektovaním opatrení Úradu verejného zdravotníctva SR a Rozhodnutia ministra školstva, vedy, výskumu a športu SR.*

*Tento dodatok rešpektuje opatrenia a rozhodnutia relevantných úradov účinných od 16. septembra 2020, a to hlavne opatrenia Úradu verejného zdravotníctva SR a Rozhodnutie ministra školstva, vedy, výskumu a športu SR.*

Vypracovala: Mgr. Alžbeta Ličková, RŠ

Manuál pre základné školy - aktualizované!!!

Organizácia a podmienky výchovy a vzdelávania

v Základnej škole, Školská 10, Malá Ida pre školský rok 2020/2021

od 16.9.2020

Dňa 16.9.2020 MŠVVaŠ vydalo ďalšie zmeny *v* ***Manuáli pre základné školy a školské zariadenia.*** Naša škola sa aktuálne nachádza **v zelenej zóne**, **nad rámec ktorej do 30.09. 2020** patria nižšie uvedené **opatrenia**, ktoré sú súčasťou organizácie a podmienok výchovy a vzdelávania na našej škole.

1. Pri vstupe do školy sa do 30.9. vykonáva ranný filter.
2. **Žiaci prvého stupňa majú odporúčané nosiť rúška, ostatní žiaci povinne nosia rúško všade**

**vo vnútorných priestoroch základnej školy, vrátane svojej triedy v interných priestoroch**

**školy.** *(Podrobné informácie o tom, prečo má nosenie tvárových rúšok význam, ako rúškami vybaviť žiakov do školy či ako správne používať rúško nájdete na webe Úradu verejného zdravotníctva SR.)*

1. Nosenie rúšok je **povinné aj pre pedagógov, odborných zamestnancov a nepedagogických zamestnancov v interiérových priestoroch** s výnimkou času potrebného na konzumáciu jedál a nápojov.
2. **Vstup cudzím osobám do priestorov školy je možný len s výnimkou potvrdenou riaditeľkou školy a čestným prehlásením o bezinfekčnosti danej osoby**. Pod cudzou osobu sa rozumie akákoľvek iná osoba okrem zamestnanca školy a žiaka.
3. Na komunikáciu externých osôb so školou počas úradných (stránkových) hodín odporúčame využívať dištančný spôsob komunikácie (písomný, maily a pod.), prezenčný spôsob komunikácie je možný len so súhlasom riaditeľky školy za vyššie uvedených podmienok.
4. **Zákonný zástupca dieťaťa po každom prerušení dochádzky žiaka** do základnej školy **v trvaní viac ako tri po sebe nasledujúce dni** (vrátane víkendov a sviatkov) **predkladá písomné vyhlásenie** o tom, že žiak neprejavuje príznaky prenosného ochorenia zákonného zástupcu **o bezinfekčnosti a nemá nariadené karanténne opatrenie. Pri prerušení viac ako 5 pracovných** **dní** (víkendy a sviatky sa nezapočítavajú) z dôvodu akéhokoľvek ochorenia **predkladá potvrdenie o chorobe v**ydané všeobecným lekárom pre deti a dorast. Počet podaných Vyhlásení o bezinfekčnosti a Potvrdení o chorobe nie je limitovaný.
5. V prípade, že u dieťaťa **je podozrenie alebo potvrdené ochorenie na COVID-19, bezodkladne o tejto situácii informuje triedneho učiteľa a riaditeľa školy**. Povinnosťou zákonného zástupcu je aj **bezodkladne nahlásenie karantény**, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.
6. **Telocvičňa a ostatné vnútorné priestory na šport sa do 30.9. nevyužívajú.**
7. Z dôvodu pretrvávajúcej nepriaznivej epidemiologickej situácie **ranné oddelenie v ŠKD do konca septembra nebude.** Rovnako **žiaci 5. ročníkov nemôžu do konca septembra navštevovať školský klub.**
8. Zamestnanci predkladajú po každom prerušení dochádzky do zamestnania v trvaní viac ako tri po sebe nasledujúce dni (vrátane víkendov a sviatkov) písomné vyhlásenie o tom, že zamestnanec neprejavuje príznaky prenosného ochorenia a nemá nariadené karanténne opatrenie, poprípade PN vystavené príslušným lekárom.